Vega-test

Vega-test er en diagnosemetode innenfor alternativ behandling som utføres med et elektrisk apparat og som angivelig skal kunne påvise allergier og andre sykdomstilstander hos pasienten.Betenkelige motiver bak «allergimat»-trenden Aftenposten Apparatet som benyttes er en videreføring av et apparat utviklet av Reinholdt Voll på 1950-tallet som en form for elektroakupunktur. Helmut Schimmel modifiserte teknikken og introduserte på 1970-tallet apparatet som Vega-tester.

En rekke medisinske organisasjoner har frarådet Vega-test, blant disse National Institute for Health and Clinical Excellence, Australian College of Allergy, Australasian Society of Clinical Immunology and Allergy,  American Academy of Allergy, Asthma and Immunology og Allergy Society of South Africa. I 1990 fikk en behandler på New Zealand kritikk fra den medisinske disiplinærkomité for å ha anvendt en Vega-tester i sin praksis. En canadisk behandler fikk tilsvarende reprimande i 1999.

Gjennomgang av tilgjengelig dokmentasjon i den medisinske litteratur indikerer at elektrodermal testing slik den utføres ved en Vega-test er uegnet til å påvise allergier.

Referanser

Eksterne lenker
 Vegatest – High Tech Pseudoscience The New England Skeptical Society
 A comprehensive overview of "electrodiagnostic devices" QuackWatch

Kategori:Alternativ behandling